Mesteparten av Sør-Ossetia har vært "de facto" uavhengig fra Georgia siden starten av 1990-tallet under navnet Republikken Sør-Ossetia, men uavhengigheten har ikke vært anerkjent av det internasjonale samfunnet. Etter en krig i 2008 har Sør-Ossetias uavhengighet blitt anerkjent av Den russiske føderasjon, Nicaragua og Venezuela og også Hviterussland har tatt til orde for anerkjennelse, selv om de offisielt ikke har anerkjent uavhengigheten. Sør-Ossetia anerkjennes også av de internasjonalt ikke anerkjente statene Abkhasia og Transnistria.